સાબરકાંઠા જિલ્લા ખાણ ખનિજ વિભાગની હપ્તાખોરીના કારણે સાબરમતી સહીતની અનેક નદીઓના પટમાંથી રોયલ્ટી ભર્યા વગર પ્રતિ દિન અસંખ્ય ડમ્પરો ખનિજ ચોરી કરી રહ્યા હોવાની ઘટનાની શાહી સુકાઈ નથી ત્યાં તો આજે હડીયોલ ગામની સીમમાં આવેલા તળાવમાંથી માટી ચોરીનું મસમોટું કૌભાંડ સાબરકાંઠા પોલીસ વડા સૌરભસિંઘના માર્ગદર્શન હેઠળ એઅસપી પ્રેમસુખ ડેલુ અને ૩૦ પોલીસ જવાનોના કાફલાએ પકડી પાડયુ છે, એટલું જ નહીં આ કૌભાંડમાં ગામના કેટલાક રાજકીય હસ્તીઓ પણ સામેલ હોવાની પણ ચર્ચાઓ વચ્ચે એ ડિવીઝન પોલીસ મથકે ૧૦ ટ્રક, બે જેસીબી, ૩ હીટાચી ઝડપી લઈને મોકલી દેવાયા છે, અને વાહનોના માલિક એનડીના નરેન્દ્રસિંહ સામે ખનીજ ચોરી બદલ દંડનીય કાર્યવાહી માટે નિર્દેશ આપી દેવામાં આવ્યો છે.